MÄÄRUS

Kaitseministri 27. märtsi 2013. a määruse nr 25				07.05.2024 nr 5
„Kaitseressursside Ameti põhimäärus“ muutmine

Määrus kehtestatakse Vabariigi Valitsuse seaduse § 42 lõike 1 alusel.

Kaitseministri 27. märtsi 2013. a määruses nr 25 „Kaitseressursside Ameti põhimäärus“ tehakse järgmised muudatused:

1) paragrahvi 8 lõige 2 sõnastatakse järgmiselt:

„(2) Ameti osakonnad ja nende põhiülesanded on järgmised:
1) analüüsi- ja planeerimisosakond, mille põhiülesanne on analüüsida riigikaitselise inimvaraga seotud vajadusi ning planeerida personali;
2) karjääriosakond, mille põhiülesanne on arendada ja ellu rakendada karjäärisüsteemi Kaitseministeeriumi valitsemisalas ning korraldada teenistus- ja töösuhteid;
3) strateegilise personalijuhtimise osakond, mille põhiülesanne on töötada välja ja viia ellu personalipoliitikat Kaitseministeeriumi valitsemisalas;
4) värbamisosakond, mille põhiülesanne on korraldada Kaitseministeeriumi valitsemisalas personali värbamist, aja- ja asendusteenistusse kutsumist ning ameti tegevusvaldkonnaga seotud kommunikatsiooni- ja turundustegevusi;
5) üldosakond, mille põhiülesanne on toetada ameti juhtkonda ja osakondi nende ülesannete täitmisel.“;

2) paragrahvi 18 lõige 2 sõnastatakse järgmiselt:

„(2) Peadirektorit asendab tema äraolekul peadirektori määratud peadirektori asetäitja või osakonnajuhataja või muu ametnik.“;

3) paragrahvi 19 lõike 1 punktis 1 asendatakse sõna „asetäitja“ sõnaga „asetäitjate“;

4) paragrahvi 201 lõikes 1 asendatakse sõnad „peadirektori asetäitja“ sõnadega „kuni kaks peadirektori asetäitjat“.

Hanno Pevkur
Kaitseminister

Kusti Salm
Kantsler